Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: a 40/2002. (V. 14.) FVM rendelethez
Paragraph Index: 429

2. A halászati termékek hajón történõ kezelésére és tárolására vonatkozó higiéniai feltételek 2.1. A hajón megfelelõ szakirányú képesítéssel rendelkezõ személyt kell foglalkoztatni, aki felelõs a halászati termékek elõállításának szakszerû gyártási eljárásáért és gyakorlatáért, továbbá a rendeletben foglalt elõírások végrehajtásáért. A felelõs személy köteles a hivatalos felügyelõk rendelkezésére bocsátani a hajó kritikus pontjainak a felügyeletére és ellenõrzésére vonatkozó programot, továbbá azt a nyilvántartást, ami a feljegyzéseit és az elõírt hõmérsékleti értékeket tartalmazza. 2.2. A munkaterületek és berendezések általános higiéniai feltételeire a III. fejezet A) pontja szerinti külön jogszabályban foglaltakat kell alkalmazni. A munkaterületeket, berendezéseket és munkagépeket csak a halászati termékkel kapcsolatos munkára lehet felhasználni. Az állomás kérelemre engedélyezheti, hogy kivételesen egyéb élelmiszerrel kapcsolatos munkára is felhasználják. 2.3. A személyzet általános higiéniai feltételeire szintén a III. fejezet A) pontja szerinti külön jogszabály elõírásait kell alkalmazni. 2.4. A halfej és a bél eltávolítását, valamint a filézést a III. fejezet B) 1.2—1.4. pontjában elõírt higiéniai feltételek szerint kell végezni. 2.5. A halászati termék hajón történõ feldolgozását a III. fejezet B) 2.2—2.3., valamint 4. és 5. pontjaiban foglalt higiéniai feltételek szerint kell végrehajtani. 2.6. A halászati terméket az V. fejezet szerinti egészségügyi feltételek figyelembevételével kell burkolni és csomagolni. 2.7. A halászati termék hajón történõ tárolását a VII. fejezet 1. és 2. pontjaiban meghatározott feltételek szerint kell végezni. II. Fejezet A kirakodás és az ezt követõ tevékenységek követelményei

Source: https://magyarkozlony.hu/hivatalos-lapok/a106f08647331795f5d66e43ff7551571868efd9/dokumentumok/6df1cf91341b604edb5f50ce2fe4092df42bc9fe/letoltes